LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRO 2013 M. GEGUŽĖS 23 D. ĮSAKYMO NR. 1V-459 „DĖL VIDAUS TARNYBOS SISTEMOS PAREIGŪNŲ LAIKINOJO NEDARBINGUMO STEBĖSENOS ORGANIZAVIMO TVARKOS APRAŠO PATVIRTINIMO“ PAKEITIMO

2017 m. rugpjūčio 7 d. Nr. 1V-558

Vilnius

1. Pakeičiu Lietuvos Respublikos vidaus reikalų ministro 2013 m. gegužės 23 d. įsakymą Nr. 1V-459 „Dėl Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašo patvirtinimo“:

1.1. Pakeičiu 2 punktą ir jį išdėstau taip:

„2. P a v e d u šio įsakymo vykdymo kontrolę pagal kompetenciją vidaus reikalų centrinėms įstaigoms ir Lietuvos Respublikos vidaus reikalų ministerijos Medicinos centrui.“

1.2. Pakeičiu nurodytu įsakymu patvirtintą Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašą:

1.2.1. Pakeičiu 1 punktą ir jį išdėstau taip:

„1. Vidaus tarnybos sistemos pareigūnų laikinojo nedarbingumo stebėsenos organizavimo tvarkos aprašas (toliau – Aprašas) nustato duomenų apie vidaus tarnybos sistemos pareigūnų (įskaitant vidaus tarnybos sistemos pareigūnus, įtrauktus į Vidaus reikalų ministerijos (toliau – VRM) kadrų rezervą) (toliau – pareigūnai) laikinąjį nedarbingumą rinkimą ir jų apdorojimą pagal elektroninių nedarbingumo pažymėjimų bei elektroninių nėštumo ir gimdymo atostogų pažymėjimų, išduotų vadovaujantis Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisyklėmis, patvirtintomis Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2005 m. birželio 30 d. įsakymu Nr. V-533/A1-189 „Dėl teisės aktų, susijusių su elektroniniais nedarbingumo pažymėjimais bei elektroniniais nėštumo ir gimdymo atostogų pažymėjimais, patvirtinimo“ (toliau – Nedarbingumo pažymėjimų išdavimo taisyklės), duomenis.“

1.2.2. Pakeičiu 3 punktą ir jį išdėstau taip:

„3. Pareigūnų laikinojo nedarbingumo stebėseną pagal kompetenciją vykdo vidaus reikalų įstaigos, VRM (toliau apraše vartojama sąvoka „vidaus reikalų įstaiga“, kiek tai yra susiję su Apraše nustatytomis vidaus reikalų įstaigos funkcijomis, apima ir VRM) ir VRM Medicinos centras.“

1.2.3. Pakeičiu 4.2 papunktį ir jį išdėstau taip:

„4.2. vertina duomenis apie kiekvieno pareigūno laikinąjį nedarbingumą (laikinojo nedarbingumo priežastis, laikinojo nedarbingumo atvejus ir laikinojo nedarbingumo kalendorines dienas) ir juos naudoja įgyvendindama su personalo valdymu susijusias funkcijas, nustatytas Lietuvos Respublikos vidaus tarnybos statutu ir kitais teisės aktais;“

1.2.4. Pakeičiu 4.5 papunktį ir jį išdėstau taip:

„4.5. vidaus reikalų įstaigos vadovo ar jo įgalioto asmens pasirašytą lentelę su vidaus reikalų įstaigoje tarnaujančių pareigūnų laikinojo nedarbingumo einamųjų metų pirmojo pusmečio duomenimis elektroniniu paštu, faksu arba raštu pateikia VRM Medicinos centrui iki einamųjų metų liepos 15 d., o lentelę su praeitų metų antrojo pusmečio duomenimis – iki kitų metų sausio 15 d.“

1.2.5. Pakeičiu 5 punkto pirmąją pastraipą ir ją išdėstau taip:

„5. VRM Medicinos centras:“.

1.2.6. Pakeičiu priedo 6 punktą ir jį išdėstau taip:

„6. Nelaimingas atsitikimas darbe (tarnyboje)“, pakeliui į darbą (tarnybą) ar iš darbo (tarnybos)“

2. N u s t a t a u, kad šis įsakymas įsigalioja 2017 m. rugsėjo 1 d.

Vidaus reikalų ministras	Eimutis Misiūnas